Diari Oficial de la Generalitat Valenciana


Sumari del DOGV 4905, del 17-12-2004 (2004/12567)

ACORD d'1 d'octubre de 2004, de la Comissió Territorial d'Urbanisme de València, relatiu a la modificació número 12 del Pla General d'Ordenació Urbana d'Alboraya.
------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12640


Data del document
:   01-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alboraia
    * pla d'urbanisme

ACORD d'1 d'octubre de 2004, de la Comissió Territorial d'Urbanisme de València, relatiu a la modificació número 12 del Pla General d'Ordenació Urbana d'Alboraya. [2004/A12528]
  
En relació amb l'expedient remés per l'Ajuntament d'Alboraya referit a la modificació número 12 del Pla General d'Ordenació Urbana d'aquest municipi, s'informa el següent:
  
I. Tramitació
  
La modificació puntual número 12 del Pla General d'Ordenació Urbana del municipi d'Alboraya es va sotmetre a informació pública, mitjançant anuncis inserits en el diari Las Provincias, de data 26 de juny de 2003, en el DOGV, número 4.511 de data 24 d'abril de 2003, mitjançant un Acord del Ple de l'Ajuntament en sessió celebrada el dia 22 de desembre de 2003.
  
Després del pertinent període d'exposició pública, en el qual no es van presentar al·legacions, es va aprovar provisionalment, per Acord plenari de 22 de desembre de 2003, s'acorda així mateix traslladar l'expedient complet a la conselleria competent en matèria d'urbanisme, a fi de que procedisca a l'aprovació definitiva.
  
II. Documentació
  
El projecte consta d'un document de memòria relativa a la justificació de la modificació, així com plànols.
  
III. Contingut
  
L'objecte de la modificació puntual consisteix en el següent:
  
Modificar el règim d'altures de l'illa 110, elevant a les sis dominants a l'edifici actual, les cinc atorgades pel Pla General d'Ordenació Urbana (PGOU), com també la profunditat edificable que, dels catorze metres fixats pel PGOU, es restabliria en els díhuit metres de l'edificació actualment existent. L'Ajuntament justifica aquesta modificació, en l'existència d'una declaració de ruïna i en un problema social dels seus residents.
  
L'edifici objecte d'aquest expedient (la construcció del qual data de 1970), es troba en règim d'ordenació diferit, tant per l'excés d'altures com per la profunditat edificable, per la qual cosa, segons el planejament vigent, la reconstrucció de l'edifici hauria d'adaptar-se als nous paràmetres del PGOU, però, atés que la substitució de l'edifici no és voluntària (hi ha un expedient de ruïna sobre aquest), el PGOU deixa entreveure actuacions discrecionals no tan dràstiques, com si es tractara d'una simple substitució per interés d'un millor aprofitament.
  
IV. Informes sectorials
  
Durant la tramitació de l'expedient, no s'han sol·licitat emissió d'informes i és preceptiu segons el que establix l'article 38.2.b de la LRAU l'informe de les conselleries competents en matèria d'educació i sanitat. Tampoc s'ha sol·licitat dictamen als municipis confrontants.
  
V. Antecedents de planejament
  
El municipi d'Alboraya compta amb PGOU aprovat definitivament, per la Comissió Territorial d'Urbanisme, en data 7 de maig de 1991.
  
VI. Consideracions
  
1. La documentació està completa, a l'efecte del compliment d'allò que s'ha preceptuat en l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU), la tramitació és la correcta, conforme al que establix l'article 38, per remissió de l'article 55.1 de la LRAU.
  
2. Les determinacions contingudes en la modificació es consideren acords a la política urbanística i territorial de la Generalitat Valenciana, sense perjudici de les objeccions que poguera meréixer per part dels organismes sectorials competents.
  
Pel que fa a l'aplicació de l'article 55.3 de la LRAU, respecte de l'augment de l'aprofitament lucratiu privat del terreny i, a l'aplicació de les mesures compensatòries necessàries per a mantindre la proporció i la qualitat de les dotacions públiques previstes respecte de l'aprofitament, cal tindre en compte diverses qüestions:
  
a) El primer és que la justificació de la modificació puntual es planteja com una solució a un problema social, ja que, l'edifici en qüestió es troba afectat per un expedient de ruïna que afecta 60 famílies i, amb aquesta modificació es tractaria que es procedira a la restitució de l'edificació existent a fi de reallotjar als actuals ocupants de l'edifici.
  
b) Quant a l'increment d'aprofitament lucratiu és mínim respecte del total del sòl urbà, el nombre de plantes que es proposa no excedirà (sis) de la màxima prevista en les illes de l'entorn.
  
Per tot allò que ha exposat, no serien d'estricta aplicació les mesures compensatòries previstes en l'article 55 de la LRAU.
  
3. La Comissió Territorial d'Urbanisme, a proposta del director general de Planificació i Ordenació Territorial és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39, per remissió de l'article 55.1 de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
4. La Comissió Informativa de la Comissió Territorial d'Urbanisme de València, en sessió celebrada el 24 de setembre de 2004, va emetre un informe relatiu al projecte que ens ocupa, complint així allò que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
VII. Conclusió
  
En vista del que antecedeix, la Comissió Territorial d'Urbanisme, en sessió celebrada l'1 d'octubre de 2004 acorda:
  
Aprovar definitivament la modificació puntual número 12 del Pla General d'Alboraya.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 1 d'octubre de 2004.- El secretari de la Comissió Territorial d'Urbanisme: Álvaro Aleixandre Ortí.